ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-2

URBROJ:2178/15-05-16-1

Nova Gradiška, 4.2.2016.

ZAPISNIK

 sa 41. sjednice Školskog odbora održane 4. veljače 2016. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik, pozdravila je nazočne članove odbora te konstatirala da je na sjednici Školskog odbora prisutno pet članova Školskog odbora, i to: gosp. Tomislav Wirth, gosp. Franjo Matijašević, gosp. Ivan Lozinjak, gđa. Ivana Gajski-Berić i gđa. Ljiljana Ptačnik. Gosp. Dario Marenić i gđica. Valentina Buljubašić će se priključiti sjednici nešto kasnije.

 Za 41. sjednicu predložen je slijedeći:

 DNEVNI RED:

1. Usvajanje zapisnika sa 40. sjednice Školskog odbora

2. Financijski izvještaj za razdoblje 1.1. do 31.12.2015.

3. Razno:

**Na predloženi zapisnik nije bilo primjedbi ni dopuna tako da je isti usvojen sa pet glasova za.**

1. **Usvajanje zapisnika sa 40. sjednice Školskog odbora**

Predsjednica Školskog odbora je u prvoj točki dnevnog reda istaknula da su članovi dobili na uvid zapisnik sa 40. sjednice Školskog odbora te ih zamolila da iznesu eventualne dopune ili primjedbe .

**Članovi Školskog odbora nisu imali primjedbi na načinjeni zapisnik te je isti usvojen sa pet glasova za.**

( Sjednici su se priključili u 15.23 sata gosp. Dario Marenić i gđica. Valentina Buljubašić)

1. **Financijski izvještaj za razdoblje 1.1. do 31.12.2015.**

U drugoj točki dnevnog reda računovotkinja škola upoznala je članove Školskog odbora sa sadržajem Financijskog izvještaja za razdoblje od 1.1.2015. do 31.12.2015. god.

 Između ostalog računovotkinja je navela podatke sadržane u Izvještaju o prihodima i rashodima , primicima i izdacima, Izvještaju o promjenama, vrijednosti i obujmu imovine i obveza, Izvještaju o rashodima prema funkcijskoj klasifikaciji te Izvještaju o obvezama.

 Nakon izlaganja računovotkinje i provedene rasprave dokument je predložen na glasovanje.

**Članovi Školskog odbora su jednoglasno sa sedam glasova za usvojili Financijski izvještaj za razdoblje od 1.1. do 31.12.2015.**

1. **Razno:**

Pod točkom razno ravnateljica je upoznala članove odbora s pristiglom zamolbom ŽOK-a Nova Gradiška vezano uz postavljanje reklama sponzora kluba na južni ostakljeni zid dvorane.

Ravnateljica je napomenula da je ŽOK i lani koristio navedeni prostor te urednu platio iznos za korištenje istog.

**Članovi Školskog odbora su prihvatili zamolbu i jednoglasno sa sedam glasova za donijeli su sljedeću**

 **O D L U K U**

 o davanju na korištenje južnog ostakljenog dijela školske-sportske dvorane Nova Gradiška, Ženskom odbojkaškom klubu - Nova Gradiška za postavljanje reklama sponzora u 2016. god., i to za razdoblje od 2.1.2016. – 31.12.2016. uz naknadu od 5% po osnovi prihoda ostvarenih od svakog potpisanog sponzorskog ugovora

 Ženski odbojkaški klub dužan je školi dostaviti kopiju svakog sklopljenog ugovora između ŽOK-a i sponzora kluba u roku 30 dana od dana potpisivanja ugovora.

U sklopu ove točke dnevnog reda ravnateljica je upoznala članove odbora s potrebom upošljavanja spremačice budući da se trenutno dvije spremačice nalaza na bolovanju. Istaknula je mogućnost upošljavanja jedne spremačice do 15 dana, a po potrebi do 60 dana uz suglasnost Školskog odbora o čemu će članovi odbora ako se ukaže potreba biti blagovremeno obaviješteni.

Budući da su iscrpljene sve točke dnevnog reda 41. sjednica Školskog odbora je okončana u 15.43 sati.

 Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.